
तेसं. ८५५ या तिपा: व सँढेया सन्धिपत्र : छगू दुवाला 


नेपालभाषा वाङ्मयया इतिहास यल रुद्रवर्ण महाविहारया 
ने.सं. २३५ यागु ताडपत्रं न्ह्यानावयाच्वंगु BA । खला 
अनुसन्धानया ज्या न्हयाकावंलिसे थ्व स्वयां नं पुलां पुलांगु 
लिखितपत्र लुयावये फुनि । वाड्मयया इतिहासया क्रमयात 
शासकतयगु भावनायात बिचा: याना स्वयेबले शाह निम्हम्ह जुजु 
प्रतापसिंह शाहया राज्यकाल तकक नं नेपालभाषायात राज्यस्तरं 
अलग मयाःगु ने. सं. ८९५ स नेपाल व संदेया दथुइ जूगु सन्धि 
बांलाक्क क्यानाच्चंगु दु । थुगु सन्धिपत्र नेपालभाषा वाइमयया 


- मदनसेत बजाचार्य 


शाह जुजुपिनि इलय्‌ जूगु दकले लिपायागु पत्र जक मखु, राज्या 
शासकतयसं थुगु भाषायात नालाकाः गु अन्तिम पत्र जूवंगु दु । 
थ्व सन्धिपत्र नेपालभाषा, प्रचलित नेपाल लिपि व नेपाल सम्बत्‌ 
Ira: अतिकं महत्त्वपूर्णगु पत्रकथं कायेगु यानावयाच्चंगु 
दु । थुकथं सी दयेक नेपालया अस्तित्व च्वनीगु स्वंगू पक्षयात 
थुकिं क:घानात:गु स्पष्ट सी दु । थन थ्व सन्धिपत्रयात न्ह्यव्वयाः 


थीथी पक्षं नं वात्तुवाला: फात्तुफायाः स्वयेगु कुतः याये । 


सन्धिपत्र 


? ॐ स्वस्ति श्री बुद्ध, श्री धर्म, श्री संघ त्रिरत्न सहित थओथओ श्री इष्टदेवता श्री कुलदेवता श्री 
धर्मपाल, श्री क्षेत्रपाल थ्वते देवता साक्षि तयाओ 

श्री दुर्गा भवानि 
स्वस्ति श्रीनेखिल मुनिगणाधिष्छित हिमाचलाद्रि निर्भर दूरीकृत दुरितेषु निखिल दिग्विलासिनि 
कर्ण्णपूरीकृत कीत्तिलतापल्लवेषु समस्ताशास्तं वेरमकर्णतालारफालन बहल पव 
ननत्तितप्रतापेष श्रीश्रीश्री ग्यालछाप रिंबोछे लामाजुस्त ॥ स्वस्ति श्री गिरिराज चक्रचूडार्माण 
नरनारायणेत्यादि विविध विरुदावली विराजमान मानोन्नत श्री मन्महाराजाधि 
राज श्रीश्रीश्री महाराजे प्रतापसिंह साह वहादुर सम्शेरजङ्गदेवेन धर्म्मपत्र गच्छ न्हापां श्री 
राजा राम साहओ श्री थांचो ष्यम्बा लामाजुओ न्हापां नेपालओ ल्हासओ घा याडाओ 
धर्म्म सांच करार सहि थामय याडाओ षासास ल्हासन ओओ भारा वकील श्री याजि रिंपोछे 
अवतालि लामाजु, पटोला श्री लामाजुया हजुरि श्यार्लुष्पंपो चम्‌या सर्दार ध्यवो पाछा 
ल भारादार ध्यवा छाछाड दोभासि छिरि टुंटुपे नामषा छिरिङ शुषिमया थुहि तंडूल लोवोंन्‌ 
चुंदुर थ्वते गोर्षा नेपालया भारा वकिल काजि सरुसिंहया किजा रूपनाराय 
न काजि वंशराज पाँदेया कायचा जगधर पाँडे तकसारि भनसारि प्रतापसिं, जश्नाम थापा, 
वैजनाथ उपाध्या, लक्ष्मीनारायण उपाध्या, समन्तभद्र, लक्ष्मीसिं, दामोदर उपाध्या, रत्न वती 
सकोथिया महाजन जयकसल, विर महन्त, पंच, वालकृष्ण, दत्तसिं, भाजुदेव, थ्वते आदमि 
षासास चोडाओ याडागु घा सांच करार थामय याडाओ धर्म्मपत्र चोस्यं विया सम्व 
त्‌ ८९५ मिति श्रावणशुक्ल १३ बुधवार थ्वक॒न्हु श्रीजिनेन्द्रमंजु श्रीसमुद्ररत्न लामाजु, श्री 
ग्यालछाप रिंपोछे लामाजुया वकिलओ, गोर्षा नेपालया महाराजा श्रीश्रीश्री महा 
राज प्रतापसिंह साह वहादुर समसेर्जडदेवस, वकिलओ निखेयां खं मिलाययाय धुनकाओं 
निर्खेयातं तयगु पत्रया अर्थ नेपालन ओओगु मोहोर नेपालराज्य नेपालया राजा 
राजाया पालास चलय याडागु मोहरया चासनिया खं नेपालओ ल्हासओ बासंबार करार 
यातसां करारस मचोसे चासनि घतिवृधि याडाओ सेनकाओ हल ग्ववेलसं भिनक चां - 
दिन (सनि?) जुको चियाव हल थ्वतेया कारनन लूँ ओहोया भाओ मिलय यायां मजियाओ 
नेपालस लूँ ओहो थिकय जुल HY चलयं मजुल, आओनलि मोहोरया छाप राजाया मनोग्य चा 

त सनिया खँ षासास बानकि हयाओ fad तिङाओ थ्यकना याडाओ तयागु चासनि मसेनक 
अदिक भरति याडाओ मोहोर दयकाओ नेपाल यंदेशन छोय मोहोरया चासनि 

१३. बानकिस घतययाय मदु, चासनि भिनके मालसा अमकनओ थनओ मतन भिनके, थ्वते 
धुसेनालि ल्हास सर्कार भुम देशदेशया महाजन बंजाल कोथकोथया ।क्वाथक्वाथया ?) 


जिमिदार सकल 


१४. सेनं चलययाय मालक ल्हास सर्कारनं हुकूम दयकाओ पत्र बिया थुगु जात मोहोर देशदेशया 
राजाराजापनिसेन छाप षुयाओ थओ छाप दयकाओ मोहोर दयकाओ चला 

१५. ययात ओलसां चलययाय मदु, कदाचित सुनानं हलसा ल्हास सर्कारनं निरख याड़ाओ गोर्षा 
नेपाया राजायात सोपययाय माल, लूँ ओहो चीजनीज उत्तरहन wars भा 

१६. ओ दयके AG, थासथासया महाजन वंजालन थओथओ मनोमानन भाओ मिलययाडाओ 
कायबिय यायु पूर्व पश्चिम मध्यस पर्वत लँपु तं संत्यासि मधिस्या महाजनप 

१७. नि कुति, केल (केसं) थ्व निगुलि लँपुन विना मेव लपुन चलाययाय मदु, गोर्पा नेपालया 
अम्बलस गोर्खानेपालन छेकययाय, ल्हासया अम्बलस ल्हासान छेकययाय sere सिका 

१८. छे प्रमुख सदेशश चोङ नेओर महाजन बंजालया खं न्हापा नेपालया मर्जातथ्य नेपालया 
नायकन याय डूहावा छात मर्जात बकसय ET आओ सर्वज्ञ श्रीकोशांडाबा तओध 

१९. 3 लामाजु वागिंद्र शुभसुखसमुद्रओ नेपाल यंदेशया न्हापायां राजाराजा समयस जुयाओ चोको 
साधसिवाध सिर्तो थितिविति बसाययाडा, अर्को तरह याय मदु ध्वते 

२०. खया बाचा धराडस ग्वह्म मचोन ओम्हसयाके डय धानि ५० of गच्छ काय सम्वत्‌ ८९५ 


मिति भाद्रपदशुक्र ६ शुभ ॥ 


थ्व सन्धिपत्र सर्वप्रथम डा. डिल्लीरमण, रेग्मी Modern 
Nepal निगूगु पिथना सफुतिइ प्रकाशित याःगु खः । वयांलिउ 
इतिहासकार धनवज्ज वज्रायार्च पण्डित सुन्दरानन्दविरचित 
त्रिरलसौन्दर्य गाथा ग्रन्थय्‌ नेपाली अनुवादनापं तयाः पिकाःगु 
खः । परराष्ट्र मन्त्रालयस थ्व सन्धिपत्रया लालमोहर लुयावसेलि 
लिपि विशेषज्ञ शड्डरमान राजबंशी रोलम्ब (३:२/ २०४० जेष्ठ, 
पौ ७-८) स मूलं ल्ह्यया: उकिया किपा नं समावेश यानाः 
न्ह्यथना दिल ।' ag लय्‌-पौस के.र, शाक्य हरिराम जोशीपाखें 
प्राप्त जूगु राष्ट्रिय अभिलेखालयस संरक्षित जुयाच्चंगु (माइक्रोफिल्म 
बट्टा ल्या: १, पौल्या : २६) थुगु सन्धिपत्रया प्रति छापे यानादिल ।' 

नेपाल व चीनया स्वापू ने.सं. ५३५ स नेपा:या जुजु शक्तिसिंहया 
इलंनिसें दयावयाच्वंगु प्रमाण खनेदु । उबले चीन बादशाहनं रञ्जना 
E पत्राचार या:गु जुयाच्चन ।' थ्व सम्बन्ध ने.सं. ८९५ या सन्धि 
जुया: नं गाक्क लिपा थ्यंकं जुयाच्वन । क्वय्‌ ने.सं. ८९५स जूगु 
सन्धिपत्र दुने दुसुनाच्बंगु भावना, थीथी आशय व तत्कालिन भाषिक 
पक्षयात नं दुवाला: न्ह्यब्वयेगु कृतः जुड । 


१ धार्मिक भावना प्रतिबिम्बित 

नेपाल व तिब्बत (संदे) या विचय्‌ जूगु सन्धि धात्थेला 
धार्मिक सन्धिकथं कायेफु । अय्‌ जूगुलिं थ्व सन्धियात धर्मपत्र 
धकाः न्ह्यथनातल । 

थ्व धर्मपत्रय साक्षिया रूपय बुद्ध, धर्म व्‌ संघयात तया: 
मैत्रीयताया भावनायात ग्रहण यायेत व याकेत कृत: जूगु दु । 
मेखे इष्टदेवता, कुलदेवता व धर्मपालयात नं साक्षितया वौद्ध व 
हिन्दुधर्म निर्गुलि पक्षयात समानरूपं क्यनेगु प्रयास नं खनेदत । 

सन्धिपत्रया प्रारम्भय “ओं स्वस्ति” धका: उल्लखे याना 
तःगुलिं नेपा:या थुकथं शान्तिकामना यायेगु परम्परा दु । थ्व 
तसक प्राचीन खः धयागु अभिलेखतयसं क्यनाच्वंगु दु । थजाःगु 
भि कामना यायेगु मैत्रीय भावना गुगु धर्म वल जुइ धका: धाये 
मफुसां चतुर्ब्रम्हविहारया मैत्री, करुणा, मुदिता व उपेक्षा प्यंगुमध्ये 
छगू लानाच्वंगु खनेदु । वास्तवय्‌ धर्मया मूल हा हे थ्व |: । थुगु 
ल्याखं गुगु राष्ट्रया विकासया निति राष्ट्रिय धार्मिक नीति दयमा 
नकि साम्प्रदायिक धार्मिक नीति । 


२) राजनैतिक अभिप्राय दुने नेपाः 

नेपाल राष्ट्र महान खः, पवित्र धार्मिक स्थल खः, तपोभूमि 
व बुद्ध जन्मभूमि खः । नेपा:यात ल्हाहातं म्हूचीत स्व:सां तिसीत 
स्व:सां थुकिया वास्तविकतायात सुनानं स्यंके मफुगु थ्व ऐतिहासिक 
तथ्य खः । छायधा:सा - | 

यक्व इतिहासकारतयसं नेपालयात गोर्खाया जजु 
पृथ्बीनारायण शाहनं एकीकरण याना: विशाल नेपालया निर्माण 
यात धका: वास्तविक रूपयात त्वपुइग्‌ कुत: जूगु आभाष जू । 


ence cent nenn 


नेपाल za 


वि : 
धात्थेंला शाह AT व उगु ईया उच्च भारादारतयसं उगुकथं 
का:गू खनेमदु । वास्तवय्‌ नेपालयात गोर्खा राज्यय्‌ बिलय यायेगु 
गुगु प्रयास जुल उकियात भौगोलिक व नेपाल शब्दया कारणं 
सफल मजुल । थुकियात थ्व सन्धिपत्रय्‌ त:थाय “गोर्खा नेपालया 
भारदार वकिल”, गोरखा नेपालया महाराज श्रीश्रीश्री महाराज 
प्रतापसिंह साह बहादुर...”, गोर्षा नेपाया राजायात सोपययाय 
माल..“गोर्खा नेपालया अम्बलस गोर्खा नेपालनं छेकययाय...” 
बारंबार “गोर्खा नेपालया” धकाः गोर्खायात प्रमुखता म्यनेत 
स्वःसां गोर्खा नेपालयागु जूयाच्वंगु भाषिक अर्थ बियाच्चंगु दुसा 
नेपालया गौरवया कारणं नेपाल शब्द मदयेक गोर्खा जक धाये/ च्वये 
फयाच्वंगु खनेमदु | “नेपाल” नेपाल राष्ट्र जुयाः हे धस्वाना 
बिल । मेखे येया बिशेष महत्त्व बीकथं “नेपाल येँ देशन” धकाः 
च्वयेमाःगु बाध्यता नं थ्व सन्धिपत्रय्‌ खनेदत | उकि नेपालः 
एकीकरण यायेगु ज्या पृथ्बीनारायण शाहमं याःगु मदु धयागु 
प्रमाणित जू । 

गोर्खा ब तिब्बत चीनया स्वापू रामशाहया इलंनिसें जूगु 
दसि दुसा नेपालया स्वापू शक्तिसिंहया प्राचीन इलंनिसें हे जूगु 
खनेदु अर्थात राजनैतिक स्वापूया थालनी । राजनैतिक रूपं श्री ५ 
धका: सम्बोधन यायेगु परम्परा गोर्खाया जुजु रामशाहया पालंनिसें 
read धयावयाच्वंसां थ्व सन्धिपत्रं हे थुकियात पुस्ति याये फुगु 
मदु | गथेकि जुजुयात “श्री मन्महाराजाधिराज श्रीश्रीश्री महाराज 
प्रतापसिंहसाह बहादुर समसेरजङ्गदेवानां..” धका: उल्लेख याना 
तल । अप्व: याना चीनया बादशाह व अम्बापिसं चिट्टीपत्र च्वया 
हइबले नेपा:या जुजुपिन्त गनं श्री ५, गनं ३ च्वयातःगु द्‌ ।* 
अध्ययन जुयाच्वंगु थुगु पत्रय्‌ नं रामशाह जुजुया न्ह्य:ने छगः 
जक श्री तयातःगु बिचा: यायेमा:गु खँ खः । 

राजनैतिक दृष्टिकोणं चीन (तिब्बत) नापया सम्बन्ध 
बांला:गु जक मखु महत्त्वपूर्ण नं खनेद्‌ । उकि पृथ्वीनारायण 
शाह नं थःगु दिव्य उपदेशय्‌ “चीनसँग घा राख्नु” धका: धयात:गु 
खः | 

तिब्बत ल्हासाया “श्रीश्रीश्री ग्यालछाप रिबोछे लामा”, 
“श्री थांचो ष्यम्बा लामाजु” (रामशाह समकालिन) भारा वकील 
श्री योजि रिपोंछे अवतालि लामाजु व पटोला श्री लामाजुपिं 
धार्मिकया नापं राजनैतिक क्षेत्रय्‌ नं उच्चपदस्थ पदाधिकारिपिं खः 
धयागु थ्व सन्धिपत्रं क्यनाच्वंगु दु । 

राजनीतिक रूपं नेपा:यात ल्हासां उच्चस्तरय्‌ तयातःग्‌ 
दु धयागु खँ पत्रय्‌ “नेपालया मर्जातथ्य नेपालया नायकन ७ 
नायकत्त्वय्‌) याय” धयातःगुलि स्पष्ट जू । 


३. व्यापारिक क्षेत्रय्‌ नेवाः महाजनत 


A. विवेचना 0 


2222222222 


राष्ट्रया प्रमुख लिधंसा धयागु राष्ट्रिय व्यापार खः | 
राष्ट्रया मेरुदण्ड ख: । नेपालयागु मूल आर्थिक श्रोत धयागु 
तिब्बत नापया व्यापार ख:। तिब्बत नेपा:या निति तुयूम्ह किसि 
खः । उकि धायेगु नं या: "ल्हासामा सुन छ मेरो कान वुच्चै” । 
थ्व उखान निता खं स्पष्ट ज्‌ छता ल्हासा लुँयागु देश खः। AT ख: 
खस जातियापिसं न्हापा व्यापार मया: । 

तिब्बत नाप नेपा:यापाखें व्यापार यानावयाच्वंपिं नेवा:त 
खः | उकि थ्व धर्मपत्रय “लहास सिकाछे(झिकाछेँ) प्रमुख सदेशश 
ae नेओर महाजन बंजालया खं न्हापा नेपालया मर्जातथ्य 
नेपालया नायकन याय..” धका: च्वयातल । नेवा: व्यापारितयृगु 
विश्वसनीय ज्यां यानाः हे न्हापांनिसें थ्व सन्धि जूगु इलय्‌ तक्क 
नेपालयात नाय: मानेयात । थ्व नेवा:तयूग गौरव व विश्वासया 
@ खः । 

थ्व न्ह्यथनागु खं सत्य खया: नं राजनीतिक ख्यलय 
गुगु मोह दयेकेगु ज्याय 'भ्रष्टाचारया ज्या जुल उकिया कारणं 
धर्मपत्र धकाः सन्धि याःसां अविश्वासया भावना ब्वलन | थ्वहे 
कारणं “वाचा धराइस ग्वम्ह मचोन ओम्हसयाके डय धानि ५० 
लुं गच्छ काय” धका: वाध्यतावस च्वयेमाःगु खनेदत । 

नेपालयात एकीकरण यात धा:सां वास्तंबय गोर्खा गोर्खा 
राष्ट्र दयेकेत्यंगु थें समष्ट नेपाः मियात दकब जनजातिपिन्त छगू 
इलय्‌ गोर्खाली दयेकेग्‌ कुतः जुल थुकिया नमूनोकथं ज्ञानमाण 
नेपालं च्वयादीगु छगू सफृतिइ मेवाःतयूत “गोर्खाली महाजन” 
धकाः च्वयाव्यूगुलि नं स्पष्ट थाः । जबकि थुगु सन्धिपत्रय हे 
“नेओर महाजन” धका: उल्लेख यानातल । थजाःगु भावनां 
नेपा:या थीथी जातजातियापिं दुगु थासय्‌ थनया जनतातयग्‌ नुगलय 
गजा:गु घाः लाइ बिचाः यायेमाःगु खँ खः । 


४. नेपाल राष्ट्रियताया त्रितत्त्व 

श्री ५ प्रतापसिंह शाहया शासनकालय्‌ जूगु सन्धिपत्रय्‌ 
नेपाली राष्ट्रियताया स्वंगू तत्त्व अर्थात त्रितत्त्वया समागम जुयाच्वंगु 
खने दु । प्राचीन इल॑निसें नेपालया चा, लः, फय्‌ व निभालय्‌ 
ब्वलना: थःत्त्त क्यनावयाच्वंगु नेपालभाषा, नेपाललिपि व नेपाल 
सम्बत्यात नालाकयातःगु दु । थुकिं राष्ट्रियतायात व्वलंकेगु, 
राष्ट्रियताया भावनायात कदर यानाः व्यापक यायेगु भावना मचायेक 
हे दयाच्चंगु खनेदु । मेखे चीन तिव्बतनाप जुयाच्वंगु थ्व छगू 
अन्तर्राष्ट्रिय सन्धि जूगुलिं थ्व स्वतां चीजयात मित्रराष्ट्र तिब्बत 
मान्यता बिउगु धयागु हे नेपालभाषा, नेपाललिपि ब नेपाल 
सम्बतयात अन्तर्राष्ट्रिय ख्यलय नं मान्यता RE स्पष्ट जू । 

थुगुकथं नेपालया अस्तित्व दयाच्वंगु भाषा, लिपि व 
सम्बत्यात वर्तमान प्रजातान्त्रिक सरकारं तकक नं थ: नाले 


नेपाल ऋतुपौ 


Qu 


मफुगु धयागु राष्ट्रिय सम्पदाया अवहेलना खः । थजाःगु भावनां 
गुगुं इलय्‌ नेपालया अस्तित्व नं संकटय्‌ लायेफु धयागु संकेत ख: 
थ्व । नेपालभाषायात राष्ट्रिय भाषा धका: संविधानं मान्यता बी 
धुंका: नं व्यवहारय्‌ मब्यूगुया अर्थ छु जुइ ? अःपुक बिचाः याये 
फु । 


> 


थ्व सन्धिपत्रं न्ह्यसः थनाच्वंगु दु न्हापां राष्ट्रिय रूपं 
छचलेज्यूगु भाषा, लिपि ब सम्बत्‌ आ: गथे छयले मजिल ? भाषा 
ला नेवा:तय्‌गु जुल का । लिपि ब सम्बत्‌ ला राष्ट्रियताया भावनां 
ओतप्रोतगु खः नि । राष्ट्र संघय्‌ दुज: यानाः राष्ट्रिय इज्जत तया 
बिउगु लिपि खःनि ? मखुला ? 
५. सन्धिपत्रया तत्कालीन भाषिक विशेषता 

परिवर्तन प्राकृत स्वभाव खः । निरन्तरता व विकासया 
रूप नं खः । नेपालभाषाया अस्तित्व थ्वहे परिवर्तनं तयाच्वन 
धाइसा संस्कृत स्थीरतां मृत प्रायः जुल धाइ । अथे नं भाषा 
मनूतय्‌गु स्वभावं भायया स्वरूप गबले गुगुकथं न्याइ धाये 
थाक्‌ । थन नेपा: व संदेशया सन्धिपत्रया भाषाया विशेषतायात 
न्ह्यब्बयेगु ज्या याये । 

थ्व सन्धिपत्रय्‌ ने.सं. २३५ यागु क्रियाया रूपंनिसें थौंया 
स्वरूप तक्क लुइके फु । अले क्रियाया थीथी पहः नं खनेदु । 
ने.सं. २३५ या ताडपत्रय उकारान्त क्रिया प्रत्यय (बियुमालु, 
पच्चुमालु, दण्डपयु) छुनात:गु खः गुगु लिपाया अभिलेखय्‌ खनेमन्त 
तर थ्व सन्धिपत्रया १७ औं झ्वलय्‌ “कायबिय यायु” धयागु 
उकारान्त क्रियाया हाकनं पुनरावृत्ति जूगु अनौठो धायेमाः । 
असमापिका क्रियाकथं वयाच्वंगु “ थ्वहे देवता साक्षि तयाओ”या 
गुगु 'ओ'खः असमापिका क्रियाया प्रत्ययकथं वये माःगु खः । 
समापिका क्रियाया खंग्वलय्‌ गनं 'ओ' व गनं 'व' यानाः स्वर व 
व्यञ्जनवर्ग निथी तयात:गु दु गथेकि - घा याझाओ, मिलय 
याड़ाओ, चियाव आदि ख: । मेगु भाषाया क्रियायात 'याये' क्रियाया 
न्ह्यतँसाकथ छुनाः क्रिया दयेकेगुलिइ नं तिब्बती ध्वनिनापं ज्व:लाना 
खँरव:या दथुयागु आखः आकार जुयाच्वंगु थुकथं दु- “मिलाय 
याय”, “वसाय याङव”, “चलाययात” खनेद्‌ । “ओओ” क्रिया नं 
पुलांगु पह:यागु खः थन निगलं स्वरवर्ण हे तयातल । “सकल 
सेनं चलय याय मालक” धका: “माल” क्रियाय हाकनं 'क' 
प्रत्यय स्वाना: क्रियाय्‌ निगः आखः प्रत्यय तयातःगु छगू 
विशेषताकथं कायेमाःगु ताया । थुकथं थुकी क्रियाया विविधता 
खनेदु । 

वचन प्रत्यय तयेगुलिइ नं गर्न 'पनि' गनं नां खँग्व: 
दुगणा वा दब्बल याना: नं बहुबचन 'पनि' प्रत्यय तयातःगु 
विशेषता खनेदुसा गनं माःथाय्‌ नं वचन प्रत्यय लानाच्वंगु मद्‌ । 


Le 


गथेकि - 
क) “न्हापां श्री राजा रामशाहओ श्री थांचो प्यम्बा लामाजुओ 
न्हापां नेपालओ ल्हासओ घा याडाओ- (३ झब:)” थव थव | 
थ:पिं) व 'थ्वते' वहुवचनया रूप खः । 
ख) “नेपालया राजाराजाया पालास-” ९ इव: 
ग) “थासथासया महाजन बंजालन” - १६ इव: 
घ) “थुगु जात मोहोर देशदेशया राजाराजापनिसेन” - १४ इव: 
ङ) “सन्यासि मधिस्या महाजनपनि-” १६ इवः 
च) “कोथकोथया (क्वाथक्वाथया) जिमिदार सकलसेनं - १३ 
इव: आदि 
कारक विभक्तिया मूल प्रत्यय न्याग: प्राचीन इलंनिसें 
न्ह्यानावयाच्वंगु थुकीनं थुकथं खनेद्‌ - 


q) कर्ता 
करण - न- ल्हासन, नेपालन, थ्वतेया कारननं, 
अपादान सर्कारनं, राजाराजापनिसेन । 

) कर्म निया पाती वयो 

रे - त~ वकिलओ निखेंयां(यातं), यातं, 
सम्प्रदान 


राजायाते 


३) सम्बन्ध - या - पांदेया कायचा, नेपालया राजा 


राजायात 
a - के - ओम्हसयाके 
५) अधिकरण - स- षासास, सदेशश 
थ्व धर्मपत्र छ्थलात:गु गुलिखे खँग्व:त तत्सम व तत्भव 
जुया: प्राकृत व ध्वनि परिवर्तन जुयाः नेपालभाषाय्‌ थीथी भाषां 
get बयाच्वंगु दु । दसुया निति - 
१. हिन्दी -- आदमी 
२. प्राकृत भाषा - पालास (पालओपाखें पालो) 
घट्ट + नु = घट+नु m - 
“घटय याय” जुयाच्चन । 
(संस्कृतया 'भार' ब फारसीया' 'दार' 
QUA भारदार) भारा वकिल, 
भारादार, चीज, सर्कार, मोहोर 
(मोहर), जिमिदार (अरबी जमअ + 
फारसी दार) 
करार, सही (सहीह), हजुरि हुजूर), 
` वकील (खस भाषाय्‌ वकिल), काजी, 
अंबलस (अमल - खस भाषाय 
अम्बल) तयगु (तयजूगु जुइमाः, 


३. फारसी भाषा - 


४, अरबी भाषा - = 


O 1 _\1_\_ 


aula mam 


तय-निधो) 
श्री, सहाय (सहाय: >मित्र), स्वस्ति, 
त्रिरत्न, सहित, महाजन, पत्र, दोभाषी 
आदि । 
६. तिब्बती (संभाय) भाषा - ल्हास (ल्हासा) - देवभूमि, भोटया 
प्रसिद्ध राजधानी), कृति (कृती - भोट 
व नेपा:या पुलांगु सीमानाय्‌ च्वंगु 
प्रसिद्ध व्यापारिक केन्द्र, केल (केर), 
ध्येवा वा ध्यवा (ढेवा)- केरुङ्ग कृतीइ 
च्वनीपिं भोटया मुखिया (सर्दार ध्यवो 
पाछाल भारादार ध्यवा छाछाइ 
दोभासि छिरिं टुंटपे नामषा छिरिङ), 
पटोला (पोतला लामा अर्थात्‌ दलाइ 
लामा- पोतला दरबारया गहीनशीन 
मुख्य लामा) लामा (धर्मगुरु वा 
पुरोहित) 
नेवा: न्वस:या हुनिं (कारणं) खँग्व:या रूप हिलावनाच्वंगु 
थुकथं दु (अर्थात्‌ ध्वनि परिवर्तनया कारणकथं जुयाच्वंगु खनेदु )- 


५. संस्कृत भाषा - 


२१. fact 


जजुपिन्त पुलीगु कर 


२२. धराडस धरमय वा धर्मय 
२३ मधिस्या १ मधेशया 
२४. बंजालन बंजा: / वनिजाल (वनियारपाखें 


बःगु खनेदु ) 

नाम वा सर्वनाम Gra: अले वाक्य स्वायेगु निंतिं वइगु 
संयोजक 'व' व्यञ्जनवर्णया पलेसा स्वरवर्णया 'ओ' छयलात:गु 
दु । थथे छबलेबले मा:थाय मदु म्वा:थाय्‌ तयात:सां न्हापायापिसं 
थुइके फुगु जुयाच्वन । 

वाक्य गठनया दृष्टिकोणं पायछि जू धायेमछिं । अथे नं 
नेपालभाषा अध्ययन अध्यापनया भाषा मखुगुलिं थुलि च्वयात:गु 
नं उपयुक्त हे धायेमा: । 

नेपालभाषाया क्रिया खँग्लया निति थ्व सन्धिपत्र महत्त्वपूर्ण 

सम चीनिखलमनिटालाविशिबह्मि यड्‌ < 
वन ¡SAGAN ADA a 


नाउ प्रोचरोचीअद्ानाउीयवापर्छिङसाहव। (शबकळूळच अदीत पेत मेक । 
RIA ERAN ARE अवतालिलामार RARA 
“= aaa aa वीनपालयाराजावकिल E दजडपाव aaa ' 

AME MAMAS aaa हों कनान WAR 
किलडीशषोनेपाले 


नंकाउि,वंतनाउपोदयोकायय 
| BHAA GIT ASAT | मरू वाल Er 
FURS AA AAA NAAA चीग्षलडापिपाछलामाङया व 
AMARRES taa ABU नेघोल्‌नडोदे महीन AMA ee 
AF MAM चलययाकायमाहानयाचामनियाखे AUT MRS atdara कमावयोतसी ऊजानसपयास सति तिवेतिशाडोओहनकोरी रज UA | 

